CELEX: C2006/165/02
Language: el
Date: 2006-07-15 00:00:00
Title: Υπόθεση C-290/03: Απόφαση του Δικαστηρίου (πρώτο τμήμα) της  4ης Μαΐου 2006  (αίτηση του House of Lords — Ηνωμένο Βασίλειο για την έκδοση προδικαστικής αποφάσεως) — Diane Barker (FC) κατά London Borough of Bromley (Οδηγία 85/337/ΕΟΚ — Εκτίμηση των επιπτώσεων ορισμένων σχεδίων έργων στο περιβάλλον — Σχέδιο έργου  Crystal Palace  — Σχέδια εμπίπτοντα στο παράρτημα ΙΙ της οδηγίας 85/337 — Άδεια χορηγούμενη κατά στάδια)

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/1
            
         Απόφαση του Δικαστηρίου (πρώτο τμήμα) της 4ης Μαΐου 2006 (αίτηση του House of Lords — Ηνωμένο Βασίλειο για την έκδοση προδικαστικής αποφάσεως) — Diane Barker (FC) κατά London Borough of Bromley
   (Υπόθεση C-290/03) (1)
   
   (Οδηγία 85/337/ΕΟΚ - Εκτίμηση των επιπτώσεων ορισμένων σχεδίων έργων στο περιβάλλον - Σχέδιο έργου «Crystal Palace» - Σχέδια εμπίπτοντα στο παράρτημα ΙΙ της οδηγίας 85/337 - Άδεια χορηγούμενη κατά στάδια)
   (2006/C 165/02)
   Γλώσσα διαδικασίας: η αγγλική
   Αιτούν δικαστήριο
   House of Lords
   Διάδικοι στην υπόθεση της κύριας δίκης
   Diane Barker (FC)
   κατά
   London Borough of Bromley
   
      Παρεμβαίνων: First Secretary of State
   Αντικείμενο της υποθέσεως
   Αίτηση για την έκδοση προδικαστικής αποφάσεως — House of Lords — Ερμηνεία των άρθρων 1, παράγραφος 2, και 2, παράγραφος 1, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40) — Έλλειψη εκτιμήσεως πριν τη χορήγηση άδειας για σχέδιο που δύναται να έχει περιβαλλοντικές επιπτώσεις — Υποχρέωση υπαγωγής του σχεδίου σε μεταγενέστερη εκτίμηση — Κατασκευή χώρου αναψυχής στο Crystal Palace
   Διατακτικό της αποφάσεως
   
               1)
            
            
               Ο χαρακτηρισμός μιας αποφάσεως ως «άδειας» κατά την έννοια του άρθρου 1, παράγραφος 2, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, πρέπει να γίνεται κατ' εφαρμογήν του εθνικού δικαίου σε συμφωνία με το κοινοτικό δίκαιο.
            
         
               2)
            
            
               Τα άρθρα 2, παράγραφος 1, και 4, παράγραφος 2, της οδηγίας 85/337 έχουν την έννοια ότι επιβάλλουν την πραγματοποίηση μελέτης των περιβαλλοντικών επιπτώσεων αν, σε περίπτωση χορηγήσεως άδειας κατά στάδια, αποδεικνύεται, κατά το δεύτερο στάδιο, ότι το σχέδιο ενδέχεται να έχει σημαντικές επιπτώσεις στο περιβάλλον, ιδίως λόγω της φύσεώς του, του μεγέθους του ή της θέσεώς του.
            
         
      (1)  ΕΕ C 213 της 6.9.2003.